Amarga massané sing asor, bagéyan njero lintang iki sepenuhé konvèktif, saéngga ènèrgi ditransfer menyang bagéyan njaba liwat pagerakan fisis plasma, lan dudu liwat prosès radhiatif. Konvèksi iki ateges yèn awu helium sing ditinggalaké saka fusi termonuklir hidrogen ora kaakumulasi ing inti, nanging diédharaké menyang kabèh lintang. Ora kaya srengéngé, sing mung bakal ngobong watara 10% saka kabèh hidrogené sadurungé ninggalaké dhèrèt utama, Proxima Centauri bakal ngentèkaké kabèh "bahan bakar"é sadurungé fusi hidrogen rampung.[13]